C 306/4

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2019/C 306/03)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 od 17. listopada 2018. (1)

OBAVIJEST O ODOBRENJU STANDARDNE IZMJENE

„Monferrato”

Referentni broj: PDO-IT-A1210-AM03

Datum obavijesti: 25.6.2019.

OPIS I RAZLOZI ODOBRENE IZMJENE

1. Službene izmjene i pojašnjenja teksta te umetanje vrste „Monferrato Nebbiolo”

Opis i razlozi

Opis: u oznaci se navode vrste, dodatne specifikacije ili izrazi.

Razlog: riječ je o službenoj izmjeni kojom se umeće popis vina kako bi ih se jasno istaknulo.

Opis: za vina Monferrato rosso, Dolcetto i Freisa utvrđuju se riječi „uključujući Novello”.

Razlog: riječ je o službenoj izmjeni kojom se odražava već uvedena upotreba izraza „Novello”.

Te se izmjene odnose na članak 1. specifikacije. Jedinstveni dokument ne mijenja se.

Opis: umeće se nova vrsta „Monferrato Nebbiolo”.

Razlog: ova je izmjena uvjetovana potrebom da se zaštiti sorta grožđa Nebbiolo, koja je tipična za regiju Pijemont i koja se uvijek uzgajala u području proizvodnje vina „Monferrato”. S obzirom na izvrsnu kvalitetu vina proizvedenog na tom području, dosad označavanog isključivo kao „Monferrato rosso” (crno), namjera je bolje opisati i istaknuti ovu sortu grožđa novom vrstom vina koja nosi njezino ime.

Ova se izmjena odnosi na odjeljak 1.4. jedinstvenog dokumenta i članak 1. specifikacije proizvoda.

2. Umetanje kombinacije sorti grožđa za vrstu Monferrato Nebbiolo

Opis i razlozi

Opis: umeću se sorte koje se koriste za proizvodnju nove vrste „Monferrato Nebbiolo”: od 90 do 100 % sorte Nebbiolo, s najviše 10 % drugih nearomatičnih sorti crnog grožđa pogodnih za uzgoj u regiji Pijemont.

Razlog: ovo je nova vrsta i stoga je opisana kombinacija sorti grožđa koja se može koristiti za njezinu proizvodnju. Upotreba sorte Nebbiolo, koja jasno prevladava i do 100 %, potkrijepljena je tradicijom i višegodišnjim ispitivanjima s ciljem dobivanja visokokvalitetnih vina.

Ova se izmjena odnosi na članak 2. specifikacije. Jedinstveni dokument ne mijenja se.

3. Preinaka teksta koji se odnosi na područje proizvodnje grožđa

Opis i razlozi

Opis: utvrđuju se različite proizvedene vrste te odgovarajuća područja i općine.

Područje proizvodnje ne mijenja se.

Razlog: ovo je službena preinaka teksta da bi se lakše prepoznalo područje proizvodnje grožđa koje se koristi za vrste obuhvaćene tom oznakom.

Ova se izmjena odnosi na odjeljak 1.6 jedinstvenog dokumenta i članak [nedostaje broj] specifikacije proizvoda.

4. Preinaka teksta koji se odnosi na standarde proizvodnje grožđa te uvođenje najvećeg prinosa grožđa i minimalne prirodne volumne alkoholne jakosti za sortu Nebbiolo – Upotreba višaka

Opis i razlozi

Opis: utvrđuju se tradicionalni uvjeti uzgoja na području Monferrato (tlo i tekstura, položaj, izloženost, gustoća sadnje, oblici uzgoja i metode rezidbe).

Razlog: ovom se izmjenom bolje utvrđuju geološka priroda zemljišta i uvedeni uvjeti za uzgoj.

Opis: umeću se prinos grožđa u tonama po hektaru i odgovarajuća najmanja prirodna volumna alkoholna jakost nove vrste „Monferrato” Nebbiolo (9 t/ha i 11,50 % volumena) i „Monferrato” Nebbiolo Superiore (8 t/ha i 12,00 % volumena).

Razlog: na temelju opažanja zabilježenih tijekom godina u pogledu vinove loze sorte Nebbiolo uzgajane na području Monferrato moguće je utvrditi najveći prinos po hektaru i najmanju prirodnu jakost mošta koji omogućuju da grožđe sorte Nebbiolo u odgovarajućim vinima bude uravnoteženo izraženo.

Ove se izmjene odnose na članak 4. specifikacije i, u slučaju najvećih prinosa, na odjeljak 1.5.2. jedinstvenog dokumenta, dok se specifikacija u pogledu geološke prirode zemljišta odnosi samo na članak 9. specifikacije.

Opis: prepravljen je tekst koji se odnosi na prekoračenje najvećeg dopuštenog prinosa koji se može klasificirati kao DOC, a koji ostaje na 20 %.

Razlog: riječ je o službenoj izmjeni.

Opis: riječi: „iznimno dobre godine” zamijenjene su riječima „posebno obilne godine”.

Razlog: svrha je istaknuti važnost vremenskih uvjeta tijekom godine za proizvodnju.

Te se izmjene odnose na članak 4. specifikacije. Jedinstveni dokument ne mijenja se.

Opis: utvrđeni su načini korištenja viškova (20 %) vina DOC i DOCG u istom području proizvodnje vina „Monferrato” DOC, zbog čega su na zahtjev udruge za zaštitu i nakon savjetovanja s organizacijama u tom sektoru podložni posebnom regionalnom odobrenju.

Razlog: ovo se odnosi na potrebu reguliranja dolaznih tokova proizvoda kako bi se omogućilo bolje upravljanje oznakom „Monferrato” DOC.

Ova se izmjena odnosi na članak 4. specifikacije. Jedinstveni dokument ne mijenja se.

5. Specifikacije u pogledu proizvodnje i vinifikacije

Opis i razlozi

Opis: najveći prinos grožđa/vina naveden je za sve postojeće vrste te nove vrste „Monferrato” Nebbiolo i „Monferrato” Nebbiolo Superiore.

Razlog: ovo je prilagodba teksta koji se odnosi na ograničenja prinosa.

Ova se izmjena odnosi na članak 5. specifikacije i odjeljak 1.5.2 jedinstvenog dokumenta.

Opis: preinačen je tekst pravila kojima se uređuje višak prinosa.

Razlog: ovo se odnosi na specifični opis gubitka prava na oznaku „Monferrato” DOC za cijelu seriju ako prelazi 5 % utvrđenog najvećeg prinosa grožđa/vina.

Ova se izmjena odnosi na članak 5. specifikacije. Jedinstveni dokument ne mijenja se.

Opis: uvodi se razdoblje dozrijevanja za nove vrste „Monferrato” Nebbiolo i „Monferrato” Nebbiolo Superiore, koje je utvrđeno na 12 mjeseci za vrstu „Monferrato” Nebbiolo te najmanje 18 mjeseci, od čega najmanje 6 mjeseci u drvu, za vrstu „Monferrato” Nebbiolo Superiore, računajući od 1. studenoga godine u kojoj je grožđe ubrano.

Razlog: na temelju provedenih ispitivanja, da bi postiglo optimalnu kvalitetu, vino Monferrato Nebbiolo mora imati koristi od dužeg razdoblja starenja od najmanje 18 mjeseci, koje se u slučaju vina Superiore dijelom mora odviti u drvenim bačvama. Na taj se način razvijaju organoleptička svojstva ovog vrijednog vina te ono dobiva složene arome, eleganciju i savršenu ravnotežu.

Ova se izmjena odnosi na članak 5. specifikacije. Jedinstveni dokument ne mijenja se.

6. Varijacije i specifikacije u svojstvima vina pri konzumiranju i uvođenju vrste Monferrato Nebbiolo.

Opis i razlozi

Opis: za vrste Monferrato rosso, Monferrato Dolcetto i Monferrato Freisa navedena je i vrsta Novello zajedno s odgovarajućim opisima. Naziv sorte grožđa Cortese dodan je vrsti Monferrato Casalese.

Razlog: ovo se odnosi na uključivanje svih dopuštenih vrsta u opis organoleptičkih svojstava. U slučaju sorte Cortese, uz zemljopisnu oznaku Casalese, ovo je formalni dodatak jer je ona već navedena.

Opis: za vrste Monferrato bianco, Chiaretto, Dolcetto, Freisa i Casalese Cortese najmanji ukupni sadržaj kiselosti pri konzumaciji smanjuje se za 0,5 g/l.

Razlog: klimatske promjene i razdoblja dozrijevanja proteklih godina, uz temperature više od uobičajenih, doveli su do ranijeg dozrijevanja i fiziološkog smanjenja ukupne kiselosti u moštu, a time i u vinima, što zahtijeva snižavanje najmanje vrijednosti toga parametra u gramima po litri, koja je utvrđena za predmetne vrste u trenutku konzumacije.

Opis: uvode se svojstva pri konzumaciji nove vrste „Monferrato” Nebbiolo, uključujući oznaku Superiore.

Razlog: uključivanje novog vina „Monferrato Nebbiolo” zahtijeva utvrđivanje kemijskih, fizikalnih i organoleptičkih zahtjeva koji su za njega karakteristični u vrijeme konzumacije. Pažljivo razmotreni podaci i opisi odnose se na visokokvalitetan proizvod srednjeg i dugog vremena dozrijevanja u podrumu.

Opis: dodana je informacija da vina „Monferrato” mogu imati blagi okus drva.

Razlog: ovo je pojašnjenje namijenjeno potrošaču i navodi nešto što bi se moglo dogoditi ako se vina čuvaju u drvenim bačvama.

Te se izmjene odnose na članak 6. specifikacije. Jedinstveni dokument ne mijenja se.

7. Označivanje, oznaka i prezentacija

Opis i razlozi

Opis: ukinuta je zabrana uporabe oznake „Superiore”.

Razlog: ova je izmjena potrebna s obzirom na uključivanje nove vrste Monferrato Nebbiolo s oznakom Superiore.

Opis: ukinuta je zabrana upotrebe zemljopisnih oznaka i izraza „vigna” (vinograd) s nazivom relevantnog mjesta ili tradicionalnim nazivom.

Razlog: ova je prilagodba u skladu sa zakonodavstvom koje je trenutačno na snazi.

Opis: bolje se opisuje zemljopisna oznaka „Casalese”, koja se mora navesti znakovima veličine jednake onoj ili manje od one koja se koristi za riječ „Monferrato”, u istom fontu, boji i kolorimetrijskom indeksu.

Razlog: cilj je ove izmjene prilagoditi upotrebu naziva oznake općem nacionalnom zakonodavstvu i zakonodavstvu EU-a da bi proizvođači oznake o sorti grožđa mogli navesti na način na koji to zahtijevaju tržišta, osobito u inozemstvu, gdje su naši sortni proizvodi posebno cijenjeni. Stavak kojim se dopušta riječ „Novello” službeno se briše jer je već spomenut u člancima 1. i 6. specifikacije, zajedno s vrstama na koje se odnosi.

Razlog: ova je prilagodba u skladu sa zakonodavstvom koje je trenutačno na snazi.

Opis: za vrste Monferrato rosso i Monferrato bianco označavanje boje na etiketi u skladu s važećim zakonodavstvom postaje neobvezno.

Razlog: smatra se primjerenim proizvođaču ostaviti izbor hoće li navesti boju pojedinačnog proizvoda.

Opis: utvrđuje se upotreba izraza „vivace” (živahno) za crno, bijelo i Freisa Monferrato vino.

Razlog: da bi se potrošača obavijestilo o svojstvima proizvoda.

Te se izmjene odnose na članak 7. specifikacije. Jedinstveni dokument ne mijenja se.

8. Posebna pravila za pakiranje

Opis i razlozi

Opis: u specifikaciju se uvodi članak kojim se utvrđuju posude predviđene postojećim zakonodavstvom EU-a i nacionalnim zakonodavstvom. Konkretno, za Monferrato Dolcetto, Fresia, Nebbiolo, Casalese Cortese, Chiaretto ili Ciaret dopuštene su staklene boce s izuzetkom posuda od dvije litre i onih manjih od 0,187 litara.

Za sve vrste isključena je upotreba krunskih čepova.

Razlog: uključivanjem specifikacija na pakiranju upotpunjuju se podaci o proizvodima koji nose tu oznaku. Posebno se, uključivanjem nekih pravila u pogledu pakiranja i zatvaranja, omogućuje adekvatno odgovaranje na zahtjeve novih oblika potrošnje i zahtjeve stranih tržišta.

Te se izmjene odnose na članak 8. specifikacije. Jedinstveni dokument ne mijenja se.

9. Utvrđivanje zemljopisnog područja

Opis i razlozi

Opis: opisana je priroda zemlje, koja utječe na svojstva vina.

Razlog: utvrđeno je da veličina područja uzgoja može biti promjenjiva. Istodobno ima zajedničku alkalnu, vapnenačku matricu koja je siromašna organskim tvarima, što vinima daju voćne arome i svjež, skladan okus.

Ova se izmjena odnosi na članak 9. specifikacije i odjeljak 1.8. jedinstvenog dokumenta.

10. Ažuriranje podataka o nadzornom tijelu

Opis i razlozi

Opis: promjena adrese kontrolnog tijela „Valoritalia”.

Razlog: riječ je o službenoj prilagodbi.

Ova se izmjena odnosi na članak 9. specifikacije. Jedinstveni dokument ne mijenja se.

JEDINSTVENI DOKUMENT

1. Naziv proizvoda

„Monferrato”

2. Vrsta oznake zemljopisnog podrijetla

ZOI – Zaštićena oznaka izvornosti

3. Kategorije proizvoda od vinove loze

1. Vino

4. Opis vina

Monferrato Rosso (crno), uključujući Novello

boja: rubin-crvena, ponekad s notama ljubičaste;

aroma: vinozna, ugodna, voćna, dugotrajna;

okus: svjež, suh, skladan, ponekad živahan;

Najmanja ukupna volumna alkoholna jakost: 11,00 %;

Najmanja količina suhog ekstrakta bez šećera: 20 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Monferrato Bianco (bijelo)

boja: slamnatožuta;

aroma: prepoznatljiva, intenzivna, ugodna;

okus: svjež, suh, ponekad živahan;

Najmanja ukupna volumna alkoholna jakost: 10,00 %;

Najmanja količina suhog ekstrakta bez šećera: 15 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Monferrato Chiaretto ili Ciaret

boja: ružičasta ili svijetla rubin-crvena;

aroma: vinozna, nježna, ugodna;

okus: suh i skladan;

Najmanja ukupna volumna alkoholna jakost: 10,50 %;

Najmanja količina suhog ekstrakta bez šećera: 17 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Monferrato Dolcetto, uključujući Novello

boja: rubincrvena, ponekad s notama ljubičaste;

aroma: vinozna, ugodna, voćna, dugotrajna;

okus: suh, ugodno gorak, prilično dobre punoće tijela, skladan;

Najmanja ukupna alkoholna jakost izražena volumenom: 11,00 %;

Najmanja količina suhog ekstrakta bez šećera: 21 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Monferrato Freisa

boja: rubin-crvena, ponekad poprima granatno crvenu;

aroma: prepoznatljiva, nježna;

okus: suh i srednje sladak, blago gorak, ponekad živahan;

Najmanja ukupna volumna alkoholna jakost: 11,00 %;

Najmanja količina suhog ekstrakta bez šećera: 20 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Monferrato Freisa Novello

boja: rubin-crvena, ponekad s notama ljubičaste;

aroma: voćna, dugotrajna;

okus: skladan, svjež;

Najmanja ukupna volumna alkoholna jakost: 11,00 %;

Najmanja količina suhog ekstrakta bez šećera: 20 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti Najveći sadržaj hlapljivih kiselina (u miliekvivalentima po litri) 4,5 grama po litri, izraženo kao vinska kiselina Najveći ukupni sadržaj sumporova dioksida (u miligramima po litri)

Monferrato Casalese Cortese

boja: svijetla slamnatožuta, ponekad poprima nijanse zelenkaste;

aroma: prepoznatljiva, nježna, vrlo suptilna, ali dugotrajna;

okus: suh, skladan, pun, ugodno gorak;

Najmanja ukupna volumna alkoholna jakost: 10,50 %;

Najmanja količina suhog ekstrakta bez šećera: 15 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5,0 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Monferrato Nebbiolo i Monferrato Nebbiolo Superiore

boja: rubin-crvena, starenjem postaje granatno crvena;

aroma: voćna i prepoznatljiva;

okus: suh, skladan, prepoznatljiv;

Najmanja ukupna volumna alkoholna jakost: 12,00 %; vina s oznakom „Superiore”: 12,50 %;

Najmanja količina suhog ekstrakta bez šećera: 21 g/l. s oznakom „Superiore”: 22 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Enološki postupci

(a) Osnovni enološki postupci

NEMA

(b) Najveći prinos

Monferrato Rosso uključujući novello, Bianco, Chiaretto ili Ciaret

77 hektolitara po hektaru

Monferrato Dolcetto

63 hektolitra po hektaru

Monferrato Freisa, uključujući novello

66,50 hektolitara po hektaru

Monferrato Casalese Cortese

70 hektolitara po hektaru

Monferrato Nebbiolo

63 hektolitra po hektaru

Monferrato Nebbiolo Superiore

56 hektolitara po hektaru

6. Razgraničeno zemljopisno područje

Grožđe za proizvodnju vina prikladnih za označavanje kontroliranom oznakom izvornosti (DOC) „Monferrato” bianco (bijelo), „Monferrato” rosso (crno), „Monferrato” Chiaretto ili Ciaret, „Monferrato” Dolcetto, „Monferrato” Freisa ili „Monferrato” Nebbiolo mora se proizvoditi na sljedećim područjima:

Pokrajina Alessandria:

Čitavo područje sljedećih općina: Acqui Terme, Alfiano, Natta, Alice Bel Colle, Altavilla Monferrato, Basaluzzo, Bassignana, Belforte Monferrato, Bergamasco, Bistagno, Borgoratto Alessandrino, Bosio, Camagna, Camino, Capriata d’Orba, Carentino, Carpeneto, Carrosio, Cartosio, Casaleggio Boiro, Casale Monferrato, Cassine, Cassinelle, Castelletto d’Erro, Castelletto d’Orba, Castelletto Merli, Castelletto Monferrato, Castelnuovo Bormida, Cavatore, Cellamonte, Cereseto, Cerrina, Coniolo, Conzano, Cremolino, Cuccaro Monferrato, Denice, Francavilla Bisio, Frascaro, Frassinello Monferrato, Fubine, Gabiano, Gamalero, Gavi, Grognardo, Lerma, Lu, Malvicino, Masio, Melazzo, Merana, Mirabello Monferrato, Molare, Mombello Monferrato, Moncestino, Montaldeo, Montaldo Bormida, Montecastello, Montechiaro d’Acqui, Morbello, Mornese, Morsasco, Murisengo, Novi Ligure, Occimiano, Odalengo Grande, Odalengo Piccolo, Olivola, Orsara Bormida, Ottiglio Monferrato, Ovada, Ozzano, Pareto, Parodi Ligure, Pasturana, Pecetto di Valenza, Pietra Marazzi, Pomaro Monferrato, Pontestura, Ponti, Ponzano, Ponzone, Prasco, Predosa, Quargnento, Ricaldone, Rivalta Bormida, Rivarone, Roccagrimalda, Rosignano Monferrato, Sala Monferrato, San Cristoforo, San Giorgio Monferrato, San Salvatore Monferrato, Serralunga di Crea, Serravalle Scrivia, Sezzadio, Silvano d’Orba, Solonghello, Spigno Monferrato, Strevi, Tagliolo Monferrato, Tassarolo, Terruggia, Terzo, Treville, Trisobbio, Valenza Po, Vignale Monferrato, Villadeati, Villamiroglio, Visone.

Pokrajina Asti:

Čitavo područje sljedećih općina: Agliano, Albugnano, Antignano, Aramengo, Asti, Azzano d’Asti, Baldichieri d’Asti, Belveglio, Berzano San Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Colcavagno, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piova’ Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano d’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scandeluzza, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale -, Viarigi, Vigliano d’Asti, Villafranca d’Asti, Villa San Secondo, Vinchio.

Grožđe za proizvodnju vina prikladnih za označavanje kontroliranom oznakom izvornosti „Monferrato” Casalese Cortese mora se proizvoditi na sljedećim područjima:

„Monferrato” Casalese:

Pokrajina Alessandria: Čitavo područje sljedećih općina: Alfiano Natta, Altavilla Monferrato, Bosio, Camagna, Camino, Casale Monferrato, Castelletto Merli, Cellamonte, Cereseto, Cerrina, Coniolo, Conzano, Cuccaro, Frassinello Monferrato, Gabiano, Lu Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio Monferrato, Ozzano, Parodi, Pontestura, Ponzano, Rosignano Monferrato, Sala Monferrato, San Cristoforo, San Giorgio Monferrato, San Salvatore, Serralunga di Crea, Solonghello, Terruggia, Treville, Vignale Monferrato, Villadeati, Villamiroglio.

7. Glavne sorte vinove loze

Timorasso B.

Quagliano N.

Riesling italico B. - Riesling

Riesling renano B. - Riesling

Rossese bianco B.

Ruchè N.

Vespolina N.

Ancellotta N.

Bonarda N.

Ciliegiolo N.

Cortese B.

Croatina N.

Dolcetto N.

Gamba rossa N.

Manzoni bianco B.

Nebbiolo N.

Pinot nero N.

Sangiovese N.

Sauvignon B.

Sylvaner verde B.

Syrah N.

Uva rara N.

Uvalino N.

Viogner B.

Slarina N.

Teroldego N.

Cabernet franc N. - Cabernet

Cabernet sauvignon N. - Cabernet

Albarossa N.

Arneis B.

Avana’ N.

Averengo N.

Pelaverga N. - Cari N.

Pelaverga piccolo N. - Pelaverga

Petit verdot N

Plassa N.

Merlot N.

Nascetta B.

Ner d’Ala N.

Neretta cuneese N.

Neretto di Bairo N. - Neretto

Freisa N.

Grignolino N.

Lambrusca di Alessandria N. - Lambrusca

Chatus N.

Cornarea N.

Durasa N.

Erbaluce B.

Favorita B.

Baratuciàt B.

Barbera bianca B.

Barbera N.

Becuet N.

Bussanello B.

Pinot bianco B.

Pinot grigio

8. Opis povezanosti

Monferrato DOC

A. Pojedinosti o zemljopisnom području.

Monferrato je povijesna regija Pijemonta. Njezino područje, gotovo u potpunosti brdovito, nalazi se uglavnom u provincijama Alessandria i Asti te se prostire južno od desne obale rijeke Po do podnožja Ligurskih Apenina na granicama s provincijama Genova i Savona. To je područje zbog brdovite prirode posebno pogodno za vinogradarstvo, što je potaknulo uzgoj i proizvodnju različitih vrsta grožđa od kojih se prave mnoga bijela i crna vina. Kombinacija sorti grožđa za generičke vrste crnog i bijelog vina dobiva se iz svih odobrenih sorti vinove loze i dovodi do proizvodnje različitih vrsta vina: Rosso (crno), Bianco (bijelo), Chiaretto ili Ciaret, Dolcetto, Freisa i Casalese Cortese.

B. Pojedinosti o kvaliteti ili svojstvima proizvoda koji se u osnovi ili isključivo pripisuju zemljopisnoj sredini.

Matrica tla je vapnenačka, alkalna, relativno siromašna hranjivim tvarima te promjenjive teksture u različitim kombinacijama glinaste, muljevite i pjeskovite, što je tipično za tla tog područja proizvodnje poznatog po voćnim aromama koje se na njemu dobivaju.

C. Opis uzročne veze između aspekata navedenih pod (A) i onih navedenih pod (B).

Tom kontroliranom oznakom izvornosti omogućeno je da se grožđe koristi na najbolji način, bez nepotrebne krutosti, razlikovanjem vinâ na temelju izbora grožđa i zahtjevâ tržišta. To je omogućilo enološko ispitivanje izvan granica tradicije, čime su se dobila nova, često visokokvalitetna vina proizvedena miješanjem lokalnih sorti grožđa s međunarodnima.

Autohtone sorte koje se najviše upotrebljavaju za Monferrato rosso (crno) jesu Barbera i Nebbiolo, dok su najčešće međunarodne sorte Cabernet Sauvignon, Merlot i Pinot nero. Monferrato bianco (bijelo) proizvodi se od autohtonih sorti Cortese i Favorita, pomiješanih s međunarodnim sortama Chardonnay i Sauvignon.

9. Osnovni dodatni uvjeti (pakiranje, označavanje, ostali zahtjevi)

Pravni okvir:

U nacionalnom zakonodavstvu

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Dodatna zemljopisna oznaka „Casalese” u opisu i prezentaciji mora biti navedena fontom veličine koja je manja od one ili jednaka onoj koja se koristi za označavanje naziva „Monferrato”. Font, boja i kolorimetrijski indeks znakova moraju biti identični.

Nadalje, na etiketi vina s oznakom izvornosti Monferrato bianco, Monferrato rosso i Monferrato Freisa dopušteno je koristiti riječ „vivace” (živahno).

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14109

(1) SL L 9, 11.1.2019., str. 2.